RMK ettepanekul säilitatakse 3 aasta jooksul pärast metskondade liitmist Mõnistes metsatööd senises mahus ning tööde tegemisel eelistatakse kohalikku tööjõudu. Teine RMK ettepanek puudutab Mõniste vallas Karisöödi külas asuva pargi hooldamist, RMK on  valmis jätkama pargi hooldamist ning paneb ette selleks sõlmida vallaga eraldi leping. RMK kolmas ettepanek puudutab turismi arendamist Mõniste vallas. RMK puhkemajandusosakond on valmis jagama kogemusi ning tegema koostööd, et rajada Mõnistesse turiste ligitõmbavaid puhkemajandusobjekte, kus saaksid tööd kohalikud inimesed.